El tribut a la Oreja de Van Gogh i Melendi, la degustació d’entrepans i l’Orquestra Vértigo protagonitzen el segon cap de setmana de les Festes de Sant Roc
2025-07-24

Immers de ple en les festes en honor al seu patró, Sant Roc, Burjassot viurà el segon cap de setmana festiu amb el protagonisme de les xarangues, les cançons de la Oreja de Van Gogh i Melendi, la ruta cultural sobre Vicent Andrés Estellés i la degustació d’entrepans d’embotit que donarà el testimoni a l’actuació de l’Orquestra Vértigo.

El divendres 9 d’agost estarà protagonitzat per l’I Concurs de Xarangues que, organitzat per la Clavaria, tindrà lloc a les 20.00 hores en la Plaça Emilio Castelar. Una vegada finalitzat, hi haurà ambientació musical en la Plaça.

A partir del dissabte 10 d’agost la música estarà molt present en les festes de Burjassot. Eixe dia, gràcies a la Clavaria 2024, serà la Nit de Tributs a les 23.30 hores en la Plaça Emilio Castelar on sonaran els millors temes de La Oreja de Van Gogh (La Otra Oreja) i Melendi (Melendiers). Unes hores abans, sobre les 20.00 hores, i prèvia inscripció, tindrà lloc la Ruta Cultural sobre Vicent Andrés Estellés. Les inscripcions, gratuïtes, poden realitzar-se PUNXANT ACÍ.

El diumenge 11 d’agost, a partir de les 20.30 hores serà el moment de la degustació d’entrepans d’embotit, una activitat patrocinada per la Regidoria de Festes, dirigida per Manuel Pérez Menero, en la Plaça Emilio Castelar on, a les 23.30 hores tindrà lloc l’actuació de l’Orquestra Vértigo Revolution, en una activitat patrocinada també per la Regidoria.

Un cap de setmana de gran activitat que donarà pas a la recta final de les festes de Sant Roc amb jocs infantils, la música de Miki Núñez, DEB, Caramelo i Bombai i la pólvora de la baixada infantil.